شه‌فه‌ق نيوز/ رووژنامه‌ى غارديان باوه‌يگ ئه‌يان كوباين بڵاو كرد له‌ژير ناونيشان "سعوديه‌ ئويشێده‌ زيندانيه‌يل ك وه‌ وه‌تومه‌ت گه‌ناته‌كارى گيريانه‌ پويل بيه‌ن و بچنه‌و ئه‌را ماڵه‌يليدان".
كوباين وت: هووكاره‌يل ره‌سانن سعوديه‌ باس له‌وه‌ كردنه‌ ك حكومه‌ت سعودى وته‌سه‌ شماره‌يگ له‌ ميره‌يل و وه‌رپرسه‌يل زيندانيكرياێ له‌ هه‌ڵمه‌ت دژه‌ گه‌ناته‌كارى ك پويل بيه‌ن وه‌رانوه‌ر ئازادكردنيان.
جى باسه‌، كوباين هه‌ميش وت: رژيم سعودى داواى داين 70 له‌سه‌د له‌ دارايى ئه‌و زيندانيه‌يله‌ ئه‌كا وه‌رانوه‌ر ئازادكردنيان و هووكاره‌يل ره‌ساننيش ئاشكراى ئه‌وه‌ كردن ك ئى پيشنياره‌ نمايش له‌بان زوورم گيرياگه‌يل گيرياگه‌.
